  Майя Бывальцева 4-тӥ коньывуонлы Удмуртиын эшшо 117 адямилэсь выль коронавирус инфекциез шедьтӥзы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 48 улӥсьёслэн зэмаз, Воткаын – 14, Глазкарын – 11, Сарапулыг – сизьым, Глаз, Дэри ёросъёсын – куать, Ува, Красногорск, Эгра ёросъёсын – быдэн куинь, Можгаын, Вотка, Дэбес, Якшур-Бӧдья ёросъёсын – быдэн кык, Яр, Юкаменск, Шаркан, Сарапул, Пичи Пурга, Кияса, Можга, Алнаш ёросъёсын – быдэн одӥг адямилэн. Эшшо 58 адями всиёнэз вормиз. Кык мурт кулӥз: кышномуртлы 61 арес вал, воргоронлы - 81 арес. Туннэ нуналлы Удмуртиын выль коронавирус инфекциен черлан 5 сюрс 826 учыр лабораториосын зэматэмын. 3 сюрс 962 адями йӧназ, 102 мурт улонысь кошкиз. Та дыре 81-езлэн висисьёслэн тазалыксы секыт лыдъяське. Тулыспалысен элькунын коронавируслы 5 сюрс 826 эскеронъёс ортчытӥзы, берло нуналскын – 4 сюрс 783. Тегъёс: Тазалык Ижкар висён Удмуртия коронавирус  